ming030890/wiki-yue-high-quality huggingface dataset:
煤氣燈效應

點煤氣燈（粵拼：dim2 mui4 hei3 dang1）係心理操縱嘅一種手法，指操縱者做啲嘢嚟令到目標質疑自己嘅感知，從而令目標做操縱者想佢做嘅嘢。點煤氣燈嘅簡單例子有操縱者質疑目標嘅記憶—「你記錯喇，我根本冇講過 X，係你記性唔好」（但查實操縱者真係講過 X），操縱者可能會理直氣壯噉講出呢啲說話，令到佢嘅操縱目標真係質疑自己係咪有能力做正確判斷，於是就會產生煤氣燈效應，操縱者可以進一步作出「你記性唔好，等我幫你做判斷啦」噉嘅「勸告」。
點煤氣燈呢種舉動係一種頗嚴重嘅心理操縱，甚至可以構成虐待，而且喺各種嘅人際關係—包括屋企人、朋友同埋親密伴侶之間—都有可能發生。

個名點來
内文：恨鎖瓊樓
點煤氣燈取自英文字詞
Gaslighting
當中 gaslight（IPA：/ˈɡaslʌɪt/）係名詞指煤氣燈，而隻字詞加咗 -ing 尾表示當咗佢係動詞噉嚟用。一般認為，呢隻字詞出自 1944 年嘅美國電影《恨鎖瓊樓》—套戲嘅英文名叫 Gaslight，套戲講到女主角畀佢老公操縱佢，佢老公多次噉同佢講話佢個腦有問題（或者類似嘅說話），從而誘使佢聽話。打後心理學家就採用咗 gaslighting 呢隻字詞嚟指「眨低對方做判斷嘅能力，從而操縱對方」噉嘅行為。

基本招數
睇埋：黑暗三角特質同心理操縱
點煤氣燈嘅重點，係要令操縱嘅目標質疑自己嘅理智、記憶甚至智力，再令目標信操縱者嘅判斷多過自己嘅判斷，最後操縱者就達致趁機會「引導」操縱目標做判斷。操縱者可能仲會配合以下嘅招數：
操作周圍嘅環境，例如暗中將操縱目標嘅物品收埋，等操縱目標以為自己成日唔記得啲嘢擺咗去邊，更大機會會開始質疑自己嘅記性。
嘗試減低操縱目標對自己以外嘅人嘅信任，甚至想操縱目標切斷其他關係，等操縱目標淨係聽佢講。
心理學家指出，同輩之間出現以下呢啲對話，都係點煤氣燈嘅跡象：
操縱目標作出咗一樣指控，操縱者講：「你記錯喇。你知自己記性不溜都差㗎啦。」
操縱目標講返起操縱者以前做過嘅錯事，操縱者講：「我從來都冇噉做過。」
操縱目標表達咗不滿，操縱者講：「你份人敏感得滯。」
「你竟然咁小事就喺度喊，反應太大喇啩？」
「你應該為你所做嘅事道歉！」
「你一定係癲鬼咗。」
—呢啲說話嘅重點，都係在於要貶低操縱目標嘅觀點。如果操縱者具有某啲權威或者操縱目標明顯自我肯定冇咁高（唔信自己嘅能力），點煤氣燈嘅情況就特別大機會會發生。因此，點煤氣燈呢種手法被指係自戀嘅人零舍鍾意用。

心理影響
一個人如果有意又重複噉對佢嘅目標點煤氣燈，會對受操縱者造成各種嘅負面影響。首先，如果受操縱者真係信咗操縱者講嘅嘢，操縱者往往會喺段關係當中得到相當大嘅主導權，即係想像
「嗱，你知你自己唔識做決定㗎啦，等我幫你做啦。我都係為咗你好啫。」
噉嘅說話。噉嘅情況亦都傾向會令受操縱者更加依賴操縱者，仲會對受操縱者造成以下嘅影響：
極度優柔寡斷，唔能夠自己做決定；
硬係覺得自己做錯咗嘢；
成日都喺度道歉；
焦慮；
同屋企人、朋友或者伴侶少咗交流；
唔鍾意同操縱者以外嘅人建立關係；
一般認為，點煤氣燈呢種行為存在，就表示操縱者同受操縱者之間嗰段關係非常唔健康。而好多心理學家都主張，一個人如果發覺自己身邊嘅屋企人或者朋友畀人點煤氣燈，應該要考慮幫佢哋尋求協助或者心理輔導。
煤礦

煤礦係開採煤嘅礦，主要分做地下採掘同露天採掘兩種。
煥然壹居

煥然壹居（粵拼：wun6 jin4 jat1 geoi1；英文：De Novo）係香港市區重建局住宅發展項目，喺九龍啟德發展區，有4棟樓，一共有484個單位。
煥然壹居本嚟係「樓換樓項目」，即係畀受市區重建影響而要搬走嘅人可以換返個住所，但係市建局最後決定當佢做資助房屋，用市價八折賣畀公眾，對象係月入六萬港紙樓下嘅家庭。本來唔畀單身寡佬買，但後來放寬咗。

交通
港鐵屯馬綫啟德站A出口。
煥然懿居

煥然懿居（粵拼：wun6 jin4 yi2 geoi1；英文：eResidence）係香港市區重建局（市建局）住宅發展項目，喺九龍土瓜灣鶴園街8號（近馬頭圍道），有兩座樓，合共493個單位，其中450個單位撥入港人首次置業先導計劃（港人首置上車盤）頭一個項目，用市價六二折賣。項目喺2015年開始起，2020年5月落成。
煥然懿居原址係2010年馬頭圍道冧樓現場同附近嘅樓宇，同年由市區重建局接手開始重建計劃。
煥然懿居第三座將會喺2026年落成，會有260個單位。

交通
港鐵觀塘綫黃埔站A出口。
觀塘綫及屯馬綫何文田站A1及B1出口，步行15分鐘。
屯馬綫土瓜灣站D2出口。
照出冤靈

《照出冤靈》係套大韓民國嘅恐怖片電影，喺2003年上畫。
沈家燊

沈家燊，香港親中派政治人物。

選舉經歷
喺2021年9月，佢成為香港特别行政區選舉委員會委員(有關全國性團體香港成員的代表)。2022年，佢喺李家超無提政綱嘅情況下，有份提名李家超參與2022年香港行政長官選舉。
沈威

沈威（Shum Wai，1951年5月2號—2022年6月9號），原名沈達威，係香港男演員，憑電影《省港旗兵》攞到香港電影金像獎最佳男配角。
沈從文

沈從文（粵拼：sam2 cung4 man4；1902年12月28號—1988年5月10號；威式拼音：Shen Ts'ung-wen），本名沈岳煥（sam2 ngok6 wun6），字崇文（sung4 man4），湖南鳳凰人，中國作家、文化史學家。先後做過國立青島大學講師、西南聯大中文系教授。作品有《邊城》、《中國古代服飾研究》等。
佢差啲就攞到1988年度嘅諾貝爾文學獎，但咁啱喺嗰年過身。
沈夢辰

沈夢辰（粵拼：sam2 mung6 san4；簡化字：沈梦辰；英文：Shen Mengchen；1989年6月13號—），中國電視節目主持人、演員，依家屬於湖南衛視。畢業喺湖南大學新聞傳播與影視藝術學院06級表演本科班畢業。
2005年曾經參加新絲路模特大賽獲得長沙賽區第1、湖南省十佳。2007年參加中央電視台《挑戰主持人（高校版）》獲得團體第2名。2008年參加湖南廣播電視台娛樂頻道舉辦嘅《星姐選舉》選美比賽獲得亞軍、最上鏡獎同最佳體態獎。2009年即刻同湖南衛視簽約喺娛樂頻道擔任主持人，曾主持過《好女人》、《百姓春晚》、《瀟湘風尚大典》、《快樂男生》、《全力以赴》等節目。依家已經開始嘗試電視劇、電影演出。
除咗主持湖南衛視嘅節目外，佢都同尼格買提一齊主持中央電視臺綜藝頻道節目開門大吉，負責嗰個節目嘅第2現場主持。

電影
2014年，喺《這個大叔不太囧》飾周美娜。

主持同節目嘉賓
2010年，《瀟湘風尚大典》同汪涵共同擔任主持人，《好女人》同欣然等人共同擔任主持人，喺《快樂男聲》全國300強突圍賽、《職場大明星》同《節節高升》擔任主持人主持人。2011年，喺《百姓春晚》擔任主持人。2012年，喺《全力以赴》擔任主持人。2013年，為湖南衛視《我是歌手》第一季林志炫嘅芒果經紀人。2014年，為湖南衛視《我是歌手》第二季品冠嘅芒果經紀人。2015年，為湖南衛視《我是歌手》第三季李健嘅芒果經紀人，喺「2015雙年巔峰會」擔任主持人，《中韓夢之隊》、《全員加速中》擔任嘉賓。2016年，喺《全員加速中》第二季擔任嘉賓（暱稱：品酒女神.洗腦女王），為湖南衛視《我是歌手》第四季張信哲嘅芒果經紀人，為《透鮮滴星期天》嘅固定嘉賓（透鮮小分隊），為《放開我北鼻》第12期嘉賓
維基文庫有原文：
關於對沈夢辰停飛處理的決定
，為《真正男子漢》第二季嘅固定嘉賓。2017年，為湖南衛視《歌手2017》獅子合唱團嘅音樂合夥人。2018年，為湖南衛視《歌手2018》郁可唯嘅音樂合夥人。

廣告
2013年，為澎澎香浴乳嘅廣告代言人。
沈志亮

沈志亮（—1849年9月15號）係19世紀澳門人，因為唔妥葡萄牙派駐嘅澳門總督亞馬留將軍施行苛政，1849年8月22號喺關閘一帶成功行刺亞馬留，之後向大清政府自首，結果葡萄牙政府逼大清政府處決佢。而家珠海前山有沈志亮紀念墓。
熱月14號

熱月14號（法文：14 Thermidor），亦叫金不換日（法文：Basilic），係法國共和曆入面每年嘅第314日，離年尾重有51日（閏年52日）。
熱月16號

熱月16號（法文：16 Thermidor），亦叫藥蜀葵日（法文：Guimauve），係法國共和曆入面每年嘅第316日，離年尾重有49日（閏年50日）。
熱月17號

熱月17號（法文：17 Thermidor），亦叫亞麻日（法文：Lin），係法國共和曆入面每年嘅第317日，離年尾重有48日（閏年49日）。
熱月19號

熱月19號（法文：19 Thermidor），亦叫龍膽日（法文：Gentiane），係法國共和曆入面每年嘅第319日，離年尾重有46日（閏年47日）。
熱月13號

熱月13號（法文：13 Thermidor），亦叫杏日（法文：Abricot），係法國共和曆入面每年嘅第313日，離年尾重有52日（閏年53日）。
熱月18號

熱月18號（法文：18 Thermidor），亦叫大杏仁日（法文：Amande），係法國共和曆入面每年嘅第318日，離年尾重有47日（閏年48日）。
熱月1號

熱月1號（法文：1 Thermidor），亦叫雙粒小麥日（法文：Épeautre），係法國共和曆入面每年嘅第301日，離年尾重有64日（閏年65日）。
熱月11號

熱月11號（法文：11 Thermidor），亦叫黍日（法文：Panis），係法國共和曆入面每年嘅第311日，離年尾重有54日（閏年55日）。
熱月12號

熱月12號（法文：12 Thermidor），亦叫鹽角草日（法文：Salicorne），係法國共和曆入面每年嘅第312日，離年尾重有53日（閏年54日）。
熱月15號

熱月15號（法文：15 Thermidor），亦叫綿羊乸日（法文：Brebis），係法國共和曆入面每年嘅第315日，離年尾重有50日（閏年51日）。
沖涼

沖涼，係洗身嘅一種方式，係用水淋乾淨個身，除咗為咗衞生，亦都可以係休閒活動。廣東人講衞生，一般日日都沖，天時熱嗰陣可能會一日沖幾次。
沖涼基本可以分做兩種：用花灑沖身嘅淋浴，同埋浸住沖涼缸嘅浸浴。
沖永良部機場

沖永良部機場（粵音：cung1 wing5 loeng4 bou6 gei1 coeng4）係喺日本九州地方嘅一個機場，喺1969年嗰陣起好兼且開放畀人用嚟搭飛機。
沖宗敏彥

沖宗敏彥（1959年9月7號—）係日本足球員，踢後衞，曾經喺1981年爲日本足球代表隊出場2次。
沖涼巾

沖涼巾，又叫浴巾，係毛巾一種，專門用嚟沖涼後抹身用，體積比一般毛巾大，可以包住成個身。
沖涼房

沖涼房係用來沖涼嘅房。裏面有一啲設備係畀人沖涼，例如花灑，浴盤，浴缸咁。而好多時屋企都係沖涼房夾埋廁所響同一房；除咗咁，屋企沖涼房通常都係梳洗刷牙嘅地方。
運動場所，唔少都有用沖涼房，通常係連埋更衣室。

公眾浴室
公眾浴室係畀大眾去沖涼嘅浴室。
香港以前木屋甚至唐樓都冇沖涼房，想沖涼要去街，公眾浴室
沖涼液

沖涼液，又叫沐浴露、梘液，係用沖涼用嘅液態番梘，用起嚟比傳統番梘方便好多。
沖天炮

沖天炮係種炮仗，樣似火箭，點着引信後向天發射引爆。由於威力比較大，唔啱細路哥玩。2014年農曆新年，台東就試過有8歲女仔畀射歪咗嘅沖天炮炸死。
沖涼缸

沖涼缸，又叫浴缸，係用嚟裝水沖涼嘅缸，通常擺喺沖涼房入面。

物料
宜家嘅沖涼缸多數用阿加力或者玻璃纖維做，亦有用鋼鐵包一浸陶瓷、木材造或者係用磚塊、瓷磚去砌。舊式西方嘅沖涼缸通常用做過防鏽處理（galvanized）嘅鋼或者鐵做。傳統日本式風呂或中國式澡桶就會用木做。
沖涼帽

沖涼帽係畀沖涼嘅人戴嘅帽，防止頭髮畀水整濕，當唔需要洗頭而又唔想整濕頭髮嗰陣用。
田野惠

田野惠 ，係日本嘅一個女藝人同埋配音員。
田邊咖啡館

田邊咖啡館（泰文：กาแฟชายทุ่ง，英文：Chai Thung Coffee）係一間位於泰國巴吞他尼府探耶武里縣（英文：Thanyaburi District）以詩琳通公主做主題嘅咖啡室，由詩琳通公主落手落腳改名兼打理。咖啡室係一個單層別墅式建築，入邊重安咗詩琳通公主嘅相，屋四圍係綠樹同水塘環繞，裝修簡約。

簡介
2018年9月29號開張，詩琳通公主到場主持咗開幕典禮。營業時間係每朝7點半到下晝5點半，咖啡館未正式開經已有唔少遊客同街坊去咗參觀。職員身着紫色（詩琳通公主嘅幸運色（中文：星期色））嘅Polo裇制服。
田邊留依

田邊留依 ，係日本嘅一個女藝人同埋配音員。
田邊圭佑

田邊圭佑（1992年3月29號—）係日本足球員，司職中場，效力FC琉球。
田野中勇

田野中勇 ，係日本嘅一個男配音員。

配音作品一覽
呢個表唔完整，歡迎加料。
田邊和彥

田邊和彥（1981年6月3號—）係日本足球員，司職中場，效力過湘南比馬，及横河武蔵野。
田邊草民

田邊草民（1990年4月6號—）係日本足球員，司職中場，效力FC東京。
牛頓第一定律

牛頓本《自然哲學嘅數學原理》嘅一頁；佢上面有用拉丁文寫嘅第一定律原版（1687 年出版）。
牛頓第一定律（粵拼：ngau4 deon1 dai6 jat1 ding6 leot6；英國話：Newton's first law）係英國物理學家牛頓喺 1687 年提出嗰柞運動定律入面嘅第一條。佢表明咗一樣嘢：假設冇任何外力或者外力嘅總和等如零（例如係有兩股一樣噉大嘅力由相反方向加喺件物體上面），嗰舊物體嘅速度唔會變－如果舊物體佢本身係靜止嘅，佢會繼續靜止唔郁，如果佢係郁緊嘅，佢就會以均等嘅速度直線噉郁。呢條定律顯示宇宙入面所有物件都有一種維持自身運動狀態嘅傾向。呢種傾向就係所謂嘅慣性（Inertia），所以呢條定律又嗌做「慣性定律」（Law of inertia）。
喺實際生活上，郁緊嘅物件最終會停低，噉係因為喺地球大氣環境之下所有郁緊嘅物體都會同空氣有摩擦力（Friction）。如果喺冇摩擦力嘅環境（好似係太空或者人工造出嚟嘅真空），物件會一直以均速向住同一個方向行，而佢嘅速度同方向都唔會變。物件變速變向，一定要另外再施啲力先至得。

方程式
牛頓第一定律用數學方程式寫出嚟嘅話係噉嘅：
；
當中：
係指第  個外力（而  係指所有外力加埋嘅總和）；
 係舊物體嘅速度， 係時間，而  指舊物體嘅速度隨時間改變嘅率－後者就即係所謂嘅加速度（Acceleration）。
呢條定律亦都暗示咗：
唔郁嘅物體會保持唔郁，直至到有淨外力施加喺佢身上為止。
運動緊嘅物體，如果唔受外力或者受到嘅外力加埋係零，佢嘅速度嘅大細同方向（速度係一個包括數值同方向嘅向量）都唔會變，直到加喺呢舊物體上面嘅淨外力改變為止。

古希臘
有關物體嘅慣性等問題，早喺古希臘嗰陣經已有人喺度諗。古希臘哲學家阿里士多德（Aristotle）認為宇宙入面嘅所有嘢都有佢哋嘅「自然位置」－一個所謂「處於完美狀態」嘅位置－而所有物體都偏向固定喺自己嘅自然位置嗰度唔郁，而俾某啲外力影響而移離咗自己自然位置嘅物體會傾向返返去佢個自然位置嗰度。佢仲推論話噉係因為宇宙係傾向完美嘅，好似石頭呢啲重嘅嘢嘅完美位置就係地面，而好似煙呢啲輕嘅嘢嘅完美位置就喺空中。阿里士多德仲將物體嘅運動細分做兩種－「自然運動」同埋「暴烈運動」（Violent motion），重嘅嘢跌落地下係一種自然運動，而好似箭呢啲俾人射上空嘅嘢就係唔自然嘅運動，而呢啲唔自然嘅運動需要有人加啲「暴烈力」先至會發生。佢仲話所有嘅暴烈運動都冇永久性，遲早會結束。呢個理論到咗今日已經冇乜科學家會認真噉看待佢。

中世紀尾橛
伽利略個斜面實驗
伽利略（Galileo）就有唔同嘅諗法。佢主張一定要施加一啲外力先至有得改變物體郁嘅速度，而維持物體嘅速度係唔使任何外力嘅。伽利略仲搞咗個實驗：好似喺右手邊幅圖噉，如果俾一個本嚟靜止唔郁嘅波由 A 點碌落去 B 點，佢碌到最底部嗰陣會沿住斜面 BC 碌返上去，如果兩塊斜面好平滑－冇摩擦力－而且又冇空氣阻力嘅話，個波最後會碌到返上去 C 點嗰度。如果個波係碌落斜面 BD、BE、或者 BF 度，假設一樣冇摩擦力同空氣阻力嘅話，個波最後都係會碌返上去同 A 點同樣高度嘅位置度。如果過咗 B 點之後冇任何斜面，個波會跟住直線 BH 郁動。於是乎伽利略總結話，如果冇遇到任何嘅阻礙，郁動緊嘅物體會持續噉以均速直線噉郁。當時嘅學者多數都唔係好受呢個理論，因為嗰時啲人仲未對摩擦力同空氣阻力有啲乜嘢了解，而且人造真空呢家嘢喺嗰時仲未有，搞到佢哋要直接驗證呢個理論係難啲。之但係伽利略呢個理論最後俾人驗證咗係啱嘅。
伽利略條橋令到牛頓諗到佢條第一定律─「唔施啲外力喺舊嘢度，舊嘢就冇加速度，所以舊嘢嘅嘅速度會維持唔變」。牛頓將佢第一定律條橋歸功於伽利略－第一定律查實係伽利略提出嘅慣性定律嘅再陳述。原版第一定律嘅英文翻譯係（嗰陣時啲西歐學者寫嘢多數係用拉丁文嘅，牛頓都唔例外）：
"Every body perseveres in its state of rest, or of uniform motion in a right line, unless it is compelled to change that state by forces impressed thereon."
粵文翻譯係：
「每件物體會維持佢自身靜止或者均速直線運動嘅狀態，除非有啲乜嘢外力迫使佢改變自己嘅運動狀態。」
喺寫出咗第一定律之後，牛頓開始描述佢所觀察得到嘅物體嘅自然運動。好似係飛緊嘅箭呢啲俾人發射出嚟嘅物體，如果唔俾空氣阻力抗拒同埋唔俾重力吸引墜落嘅話，會係噉一路以直線飛落去；好似陀螺呢啲旋轉緊嘅嘢，如果冇受地面嘅摩擦力損耗嘅話，會係噉一路轉落去；好似係行星同彗星呢啲天體，因為太空入面冇乜阻力可言，會以更加長嘅時間維持佢哋嘅運行軌道。喺呢度，牛頓並有提到第一定律同慣性參考系之間嘅啦掕，而專注喺點解日常觀察入面郁緊嘅嘢硬係會停。佢推論出噉係因為有空氣阻力同埋地面摩擦力等嘅力喺度－如果呢啲力唔存在，郁緊嘅物體會係噉推持均速運動。呢條橋係一個好緊要嘅突破，要有好仔細嘅分析同豐富嘅想像力先至會諗到出嚟。
打後仲有好幾個自然哲學家同科學家分別獨立噉諗咗慣性定律出嚟。17 世紀嗰陣嘅法國哲學家笛卡兒（René Descartes）亦都曾經提出慣性定律－雖然佢並冇做啲乜嘢實驗嚟驗證呢條定律。

慣性參考系
兩個唔同嘅參考系－人同火車；原點擺喺邊好大程度係任意揀嘅：由個人嘅角度嚟睇，係架火車郁，而由架火車嘅角度嚟睇，就係個人郁緊。
内文：慣性參考系
慣性呢個諗頭同慣性參考系（Inertial frame of reference）好有關。喺考慮同位置有關嘅力學問題嗰陣，研究者一定會揀返一個參考系（Frame of reference）－簡單啲講即係將某一個空間點攞嚟做原點（Origin；所有座標值都係 0 嗰個位置）。慣性參考系係指一啲牛頓第一定律喺入面行得通嘅參考系。喺一個慣性參考系入面，時間同空間兩樣嘢係獨立嘅：時間嘅流逝唔會影響到空間，而一件物體喺空間入面嘅位置同埋佢嘅郁動唔會影響到佢嘅時間流逝有幾快。牛頓佢認為呢個宇宙有所謂嘅絕對時空（Absolute spacetime）－一個唔使依賴任何嘢獨立存在嘅參考系，而佢條第一定律就係建基喺絕對時空之上嘅。
後嚟愛因斯坦喺廿世紀初提出嘅相對論（Theory of relativity）說明咗牛頓呢個諗法淨係喺一般環境之下先至行得通－如果件物件郁嘅速度明顯低過光速而且冇超強重力場影響嘅話，呢個諗嘢方法係大致上啱用嘅（雖然啱唔嗮）。至於喺非一般環境之下又係點同埋點解會噉，相對論有更加詳細嘅描述。
喺牛頓嗰陣時，固定天體成日俾人攞嚟做參考系，而呢種做法雖然唔完全啱，但係仲有人用：由牛頓時代嘅學者嘅角度睇，固定天體似乎大致上唔郁，而喺呢啲參考系入面，牛頓嘅運動定律俾人認為係正確無誤嘅。但係家吓嘅物理學家知道咗天體唔係真係完全唔郁嘅－喺銀河系入面啲恆星會跟住成個星系嚟轉，而嗰啲喺銀河系以外嘅所謂固定天體又會因為宇宙膨漲（Expansion of universe）同本動速度（Peculiar velocity）等嘅原因曉自己郁或者點。所以牛頓攞固定天體嚟做參考系嗰套做法喺廿一世紀經已俾物理學界公認咗唔係百份之百準確嘅。雖然係噉，揀用固定天體做慣性參考系造成嘅誤差好細－例如係地球圍住太陽公轉產生嘅離心力比起太陽圍住銀河系中心公轉產生嘅離心力大成 3000 萬倍，令到喺研究太陽系嗰陣好多時淨係用太陽做慣性參考系經已有足夠嘅精確性，所以仲會有好多人用。
牛頓第二定律

牛頓本《自然哲學嘅數學原理》嘅一頁；佢上面有用拉丁文寫嘅第二定律原版（1687 年出版）。
牛頓第二定律（粵拼：ngau4 deon1 dai6 ji6 ding6 leot6；英文：Newton's second law）係英國物理學家牛頓喺 1687 年提出嗰啲運動定律入面嘅第二條。佢表明咗一樣嘢：一件物體郁嗰陣嘅加速度（Acceleration；指速度隨住時間改變嘅率）嘅大細同嗰件物體受到嘅淨合力係成正比嘅，而件物體嘅加速度嘅方向同嗰股淨合力量嘅方向相同。
第二定律預測咗物體嘅郁動方向同埋速度嘅變率，所以喺好多實際用途嗰度都好有價值。

方程式
淨外力係指所有施喺一件物體上面嘅力嘅總和。為咗簡單起見，呢幅圖淨係考慮打橫方向（一維）嘅力。
第二定律表明咗物體嘅加速度同淨外力（Net force）成正比，同件物體嘅質量成反比，方向同淨外力嘅一樣。呢條定律又俾人嗌做「加速度定律」。用數學方程式表達嘅話：
；
當中， 係指淨外力（國際單位制單位係牛頓），即係所有力加埋之後得出嘅總和（相反方向嘅力正負號唔同，所以會互相抵消）， 係指質量（單位係公斤）， 係加速度（單位係米每二次方秒）。如果舊物體嘅質量、初頭嘅速度、同初頭嘅位置係已知嘅話，噉由淨外力嗰度可以用第二定律計到舊物體嘅郁動軌跡。
而喺數學上，牛頓第二定律通常寫做：
；又或者
， 係指動量（Momentum；舊物體嘅質量同佢嘅速度相乘），而  係動量隨住時間改變嘅率。
嚴格嚟講，呢個樣嘅第二定律淨係喺質點（Point mass；指將一件物體嘅形狀、大細、質地、同軟硬等嘅性質忽略，當佢只不過係一舊有質量、冇大細嘅幾何點）嗰度先至啱用，而喺研究多粒子嘅嘢嘅郁動嗰陣條式就要噉樣：
；
其中  係施喺舊物體度嘅淨外力， 係舊物體嘅總質量， 係舊物體嘅質心（Center of mass）嘅加速度。

第二定律嘅三維化
一個三維直角座標系統
淨外力同加速度都係向量（Vector；指一啲有數值又有方向嘅數量），如果擺喺一個直角座標系統入面嚟去睇嘅話，淨外力同加速度可以沿三條軸同埋六個方向（）：
（沿住 X 軸嘅淨外力同加速度）、
（沿住 Y 軸嘅淨外力同加速度）、
（沿住 Z 軸嘅淨外力同加速度）；
一條軸嗰度嘅淨外力只係可以影響舊物體沿住嗰條軸度嘅郁動－沿住 X 軸施加嘅力淨係有得令到舊物體沿住 X 軸加速。但係如果有幾股外力沿住多過一條軸一齊施落舊物體度嘅話就有得令到舊物體打斜噉郁－例如如果有兩股力，一股向住 X 軸正方向而另一股向住 Y 軸正方向，就會令到舊物體向住正 X 軸同正 Y 軸之間嘅空間加速。

喺可變質量系統嘅應用
火箭發射嗰陣會噴好多氣體燃料出嚟。
喺一般嘅第二定律應用入面，都假設咗舊物體嘅質量喺成個運動過程入面係唔變嘅，但係現實世界嘅應用好多時唔係噉簡單：例如係火箭發射陞空嗰陣佢會噴好多氣體燃料出嚟，亦即係話支火箭發射前同發射後嘅質量會唔同咗（少噉咗啲氣體燃料），而且成個過程入面支火箭嘅質量係慢慢噉減少嘅，所以唔可以直接用第二定律，而要改做：
；
係氣體燃料由支火箭嗰度噴出嚟造成嘅推力（Thrust），佢同外力加埋就等於支火箭前前後後總共受咗幾多力；
其中  係施加喺支火箭上面嘅外力，例如係地球施喺支火箭度嘅重力， 係由火箭觀測嘅噴出氣體嘅相對速度， 係支火箭嘅質量，而  係支火箭嘅速度（相對於佢個發射台）。

牛頓嘅論述
牛頓因為嗰陣啲人對物理認識唔深，所以原版冇現代版噉簡潔清楚。原版第二定律嘅英文翻譯係（牛頓同嗰陣時嘅多數西歐學者一樣，興用拉丁文寫學術嘢）：
"The alteration of motion is ever proportional to the motive force impressed; and is made in the direction of the right line in which that force is impressed."
喺呢句嘢入面，「motion」係「quantity of motion」嘅簡稱，喺呢度指緊嘅係舊物體嘅動量，而「impressed force」指嘅係衝量（Impulse；喺某段時間之內平均施嘅力同嗰段時間嘅長度相乘）成句嘢嘅粵文翻譯係：
「動量嘅變化同衝量方向一樣，而且成正比。」
牛頓試住解釋衝量同動量之間嘅關係：假設施加喺舊物體嘅衝量令到佢嘅動量變，雙倍嘅衝量會造成雙倍嘅動量改變，而三倍嘅衝量會造成三倍嘅動量改變，無論衝量係全部同時加落嚟定係逐啲逐啲噉加－造成嘅動量改變都係一樣嘅。牛頓又試住解釋呢個動量改變同初頭個動量之間嘅關係。呢個動量改變實係同施加嘅衝量方向一樣嘅。如果喺衝量加落嚟之前舊物體經已有某啲動量，噉呢個動量改變會同初頭個動量相加或者減（睇佢哋同方向定反方向）。如果動量改變同初頭個動量呈某個角度，噉最終後個動量就會係兩者按角度合成嘅結果。

質量嘅操作定義
巴黎科學與工業城（Cité des Sciences et de l'Industrie）博物館展示嘅 1 公斤標準質量
第二定律成日俾人攞嚟定義質量（Mass；物體內部含有嘅物質嘅量）：喺做啲乜嘢科研之前，科學家都要對佢哋用嘅變數有一啲操作定義（Operational definition），即係要用一啲可以實行嘅方法去量度呢啲變數。喺物理學入面成日會用到呢個變數，但係具體嚟講要點樣量度呢個變數係一個問題。牛頓曾經主張話質量可以用第二定律嚟量度：如果加一股已知數值嘅力落去一舊物體嗰度，再量度佢嘅加速度（加速度有得用間尺同秒計等嘅簡單方法量度），就可以用第二定律跟手計埋舊物體嘅質量出嚟，但係呢種做法就俾德國物理學家 Ernst Mach 批評，話佢噉樣係循環推理（Circular reasoning）。
打後亦都有人提議話可以設定某一個特定嘅物件（例如係某個大細嘅金）做一個標準質量，並且將同一股已知大細嘅力加喺標準質量同埋想知佢質量嘅物體上面，再用佢哋兩者嘅加速度之間嘅比例同埋第二定律計後者嘅質量出嚟，即係話：
，舊標準質量當咗係等如 1 個單位嘅質量，而  係佢受到  呢股力嗰陣嘅加速度。
； 係想知佢質量嗰舊物體嘅質量，而  係佢受到  呢股力嗰陣嘅加速度。因為  喺兩舊物體上係相等，而兩個加速度可以用簡單方法揾到，所以有得靠兩舊物體各自嘅加速度之間嘅比例計出想知佢質量嗰舊物體：
；
。
但係揾出一個公認嘅標準質量係一個問題。到咗廿一世紀，好多物理學家重係喺度詏緊「質量嘅操作定義係點」呢一個問題。
牛頭排

牛頭排（英文：Ngau Tai Pai）係香港一個島，地區行政上屬西貢區。佢喺牛尾洲北面。牛頭排冇居民住。
牛頓擺

牛頓擺（Newton's cradle）係一件桌面演示裝置，通常有五個質量一樣嘅球體由吊繩固定，彼此緊密排列。佢係用嚟展示動量同能量守恆
牛頓擺最早是由法國物理學家埃德姆·馬略特（Edme Mariotte）喺1676年提出。當擺動最右邊嘅波並在回擺嘅時候碰撞緊密排列的另外四粒波，最左邊個粒會被彈走，並只係有最左邊嘅球被彈走。
當然呢個過程都可以調返轉，當擺動最左邊既波撞擊其它波嘅時候，最右邊嘅波會被彈出。當最右邊嘅兩個波同時擺動並撞擊其他波嘅時候，最左邊嘅兩個波會被彈出。同理相反方向同樣可行，並適用喺更多嘅波，三個，四個，五個甚至六個。

原理
五粒波嘅變化
旁邊的圖示中最左邊既波得到動量並通過碰撞傳遞到右邊並排懸掛嘅球上，動量喺四個波中向右傳遞。當最右面嘅波無法將動量繼續傳遞嘅時候，被彈出。
呢個係一系列彈性碰撞，其中並包含非彈性碰撞同動量。由於喺碰撞中唔存在其它力嘅影響，左邊質量速度嘅波動量必須傳遞俾右邊靜止嘅波。右邊質量具有嘅波被碰撞後具有相同嘅動量。被碰撞嘅波都具有向右嘅速度並有向右移動嘅趨勢，稱作動量守恆。
牛頭灣

牛頭灣（英文：Ngau Tau Wan）係香港大嶼山北岸一個消失咗嘅海灣，喺小蠔灣西南，大蠔灣東北，即係而家港鐵小蠔灣車廠對開嘅北大嶼山公路一帶。
約阿金王子

約阿金王子（丹麥文：Hans Kongelige Højhed Prins Joachim，1969年6月7號—），全名約阿金·霍爾加·華迪馬·基斯頓（丹麥文：Joachim Holger Waldemar Christian），現任丹麥王室成員，丹麥駐法國巴黎大使館嘅駐外武官。係丹麥女王瑪嘉烈二世第二個仔，響丹麥王位繼承順序入面排第六。

生平
1969年6月7號，約阿金王子響哥本哈根哥本哈根大學國家醫院（英文：Rigshospitalet）出世，係時任丹麥女王儲瑪嘉烈二世同佢老公亨里克嘅第二個細路。同年7月15號，佢響奧胡斯大教堂接受洗禮，係第一位響哥本哈根以外受洗嘅皇室成員。
響1974年至1978年，約阿金一直響皇宮接受教育。七歲開始響哥本哈根嘅Krebs' Skole小學返學。1982年至83年畀人送去法國諾曼底嘅École des Roches寄宿學校。1986年響海勒魯普高中畢業。
1987年，約阿金以新兵嘅身份加入女王生命團，並先後入讀士官學校、中尉學校。1989年至1990年期間出任女王生命團第3坦克中隊/第1營 (3/I/PLR)排長。
1992年修讀丹麥皇家軍事學院預備役軍官課程，並升做上尉。1993年響Den Classenske Agerbrugskole Næsgaard 完成農業經濟學研究課程。響1993年至1995年期間到馬士基集團打工，並先後到過香港部同法國部實習。
1996開始出任王子生命團擔任第3坦克中隊/第2營 (3/II/PLR) 中隊長。2005年調到丹麥師參謀部，成為一名參謀。2011年升任富恩同南日德蘭防衛區聯絡官。2015年佢畀人任命做丹麥皇家陸軍國防部長特別顧問。
2019年夏季，約阿金接受法國國防部長科倫斯·帕爾利嘅邀請，入讀法國軍事學院最高級別嘅軍事教育項目，又帶埋老婆瑪麗王妃、同埋佢哋嘅兩個細路移居法國巴黎。佢響2020年6月26號畢業，係第一位完成全部特殊教育課程嘅丹麥軍官。同時之間，由於佢響法國軍事學院獲得唔錯嘅成績，丹麥國防部長決定提拔佢做準將。之後，他畀丹麥國防部任命做丹麥駐法國巴黎大使館嘅駐外武官。

個人生活
約阿金王子 (2016年)
約阿金好中意老爺車，仲多次參加哥本哈根老爺車大獎賽，係老爺車界嘅名人。
除咗丹麥文外，佢仲識法文、英文同德文。

婚姻
1995年11月18號，約阿金王子宣佈同亞歷珊卓·基斯蒂娜·曼利（文雅麗）結婚，婚禮響水晶宮到搞。文雅麗嘅老豆係有住英國、中國、波蘭同奧地利血統嘅香港前銀行家李察·尼格爾·曼利。兩個人係響約阿金到馬士基集團香港部實習嗰陣認識。佢地有兩個仔，分別係1999年出世嘅尼古拉王子同埋2002年出世嘅菲力士王子。2004年9月，約阿金宣佈佢地已經分居，傳媒一般認為係兩個人性格唔夾而引致。最終佢地響2005年4月8嘅正式離婚，離婚後兩人共享仔女嘅監護權。
約阿金嘅第二任老婆係嚟自法國嘅瑪麗王妃，佢地響2008年5月4號結婚，有兩個細路，分別係2009年出世嘅亨里克王子同埋2012年出世嘅雅典娜公主。
約頓巨人

約頓巨人（Jötunn），又叫冰霜巨人，係北歐神話裏面一種凶殘暴力嘅傳說巨人。
約魯巴人

約魯巴人係發源自非洲尼日利亞嘅一個族群，估計全球約莫有4000萬人，主要用約魯巴文。
約雅敬

約雅敬（？—前598年）係南國猶大國王，前609年到前598年在位，屬聖經列王紀下嘅時期。
約雅斤

約雅斤（前615年—前597年）係南國猶大國王，前598年到前597年在位，屬聖經列王紀下嘅時期。
約阿連納

約阿連納（希臘文：Ιωάννινα），係希臘嘅一個城市。
約魯巴文維基百科

約魯巴文維基百科係一個非弁利網站，由維基媒體基金會運行。
知華派

知華派，又叫中國學派、中國學院派（China school）係指一班對中國政治同文化好熟悉嘅日本政治人。
知識傳遞

知識傳遞（knowledge transfer）係指知識喺人之間傳播嘅過程。知識管理等嘅領域好有興趣研究呢個課題。
知行合一

知行合一簡稱知行，係大明王守仁闡述嘅一種世界觀。
知識城站

知識城站（粵拼：zi1*3 sik1 sing4 zaam6；英文：Sino-Singapore Guangzhou Knowledge City Station）係廣州地鐵14號綫嘅車站，2017年12月28號開通，位置喺黃埔區龍湖街道九佛墟東南角，378省道嘅K9+820標記位。
佢係廣州地鐵系統入面，英文站名最長嘅車站。曾經喺2017年12月28號頭班車開出之後到2018年12月28號14:00（UTC+8）期間，做過14號綫脫網營運嘅車站身份。

樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係14號綫月台。雖然車站冇休息室，但廁所同母嬰室喺月台西北邊。

站廳
知識城站嘅站廳收費區喺車站西南邊，東北邊係過街通道。收費區有好多部扶手電梯同樓梯、專用𨋢往返月台都得。

月台
呢個站有一個島式月台，喺九龍大道九佛墟東南邊近九佛醫院同九佛綜合市場之間嘅地底。
另外，喺車站東南邊有條雙存車線。若果14號綫東南邊嗰橛出咗冬瓜豆腐嘅話，去鎮龍站嘅列車就喺呢個站做總站，跟住入去雙存車綫返轉頭。屆時去鎮龍嗰邊啲乘客要轉搭其它交通工具先至到。

商舖同自助服務
呢個站冇商舖，但得臺自助服務。自助服務凈得部共享雨遮響度。
自助服務
共享雨遮

出入口
知識城站冚唪唥嘅出入口A出入口A出入口 B出入口B出入口
呢個站有4個出入口，分别係A、B同C、D。

注意： 喺晚黑最後一班車開走之前嗰5分鐘之內， 係唔畀入閘坐車（包括埋買車飛）。

規劃
喺2003年份地鐵規劃方案入面重未出現呢個站。2008年，由於份地鐵重新提出嗰時嘅新華綫廣從路段（太和⇆街口）改成14號綫一部分，重喺2010年落實廣州市嘅「北優」發展戰略同埋支持從化同埋知識城嘅發展而起成「人」字樣。期間經過呢個站。

施工
2017年12月16號，車站基本起好嗮，出入口附近工地喺度搞緊最後嘅手頭功夫。
2014年初，車站正式喐手起。
2016年5月15號，知識城南到呢站區間嘅右綫盾構隧道貫通。
2017年2月23號，楓下到呢站區間右線隧道順利貫通。
2017年11月2號凌晨，車站正式搞全綫營運前安全大檢查。
2017年12月3號，知識城綫嘅站廳同月台部分正式著燈。

開通
2017年12月28號朝頭早，由於14號綫知識城支綫部份正式開通，呢個站亦正式開放。

站名大龍鳳
喺規劃同起緊呢個站嗰時，站名曾經拗咗一餐。喺早期規劃時，站名開始嗌成知識城站。後嚟有九佛當地居民話因為九佛耐過知識城好多，重強烈要求呢個站改名做九佛站。地鐵方本嚟諗住喺2017年4月27號或2017年9月7號嗰兩份規劃改名，但引起咗中新廣州知識城建設方話佢嘅站名冇埞放而反對。後嚟考察過地名專家同群眾意見，結果呢個站嘅名重係冇改到。至於點解，係由於知識城嘅規劃已經喺2009年3月24號落實咗兼喺2010年開始搞，而且地鐵方同中新知識城發展委員會達成協議，加上「九佛」個名懷疑帶有宗教成份先至冇改到。
個站名係專門表揚從2010年開始搞中新廣州知識城嗰7年以嚟咁犀利嘅發展成就。

出入口
呢個站開通初期淨得九龍大道西邊同南邊嘅馬路一邊有出入口（A同B），到咗2021年初又喺馬路對面開埋C同D兩個出入口。

利用狀況
呢個站主要畀成日出入九佛啲周邊村民、返放學同上落班啲人上落為主。喺14號綫開通初期，呢個站雖然係最多人上落嘅車站，但客流量同市區啲普通車站喺低峰時段差唔多到。另外，亦有啲村民成日嚟呢個站到九佛市場或九佛墟啲市場同集市買餸。

附近嘅建築同景區
車站附近建築或景區：左邊張相係九佛第二中學，右邊張相係鳳凰山公園。

文化裝飾
知識城站嘅站廳牆面裝飾
知識城站嘅月台部份牆面裝飾（樓梯後邊）
知識城站嘅天花板裝飾同原版筆畫對比
呢個站係14號綫嘅其一文化站，喺站廳入面整咗主題係「智·薈」嘅文化藝術牆，佢嘅主要内容係書卷造型。而天花板嘅部份裝飾都係鏡面反轉咗嘅「㇐、㇚、㇏、㇒」呢啲筆畫符號其一。
玩轉新加坡無限式

《玩轉新加坡無限式》（英文：Experience Singapore）係香港無綫電視嘅華語遊埠節目，由余思霆、陳凱琳、陳芷尤、陳婉衡主持，介紹星加坡景點。
節目喺2018年2月8號到3月1號逢禮拜四20:30-21:00喺TVB8首播；之後再安排喺2024年3月19號到3月28號禮拜二到五21:30到22:00喺J2播（原聲播出，唔設粵語配音）。
玩轉極樂園

《玩轉極樂園》（粵拼：waan2 zyun3 gik6 lok6 jyun4，英文：Coco）係套2017年美國3D電腦動畫歌舞奇幻電影，由和路迪士尼影業發行。呢套戲攞咗第90屆奧斯卡金像獎最佳動畫長片獎同最佳原創歌曲獎。
玩轉深中懶人包

《玩轉深中懶人包》（英文：From Shenzhen To Zhongshan）係香港無綫電視遊埠節目，由薛家燕、陳煒、何廣沛、陳曉華、關楓馨、張彥博、何沛珈、林正峰主持，趁深中通道開通遊覽中山、江門、茂名、陽江等地方。節目喺2024年6月13號到7月5號逢禮拜四、五22:30-23:05喺翡翠台播出。
玩轉腦友記

《玩轉腦友記》（Super Senior），係香港電視娛樂製作嘅長者資訊節目，由英健朗、詹朗林主持，2019年1月20號到7月14號逢禮拜日08:00-08:30喺ViuTV播。節目主持會同老人家一齊玩遊戲。
玩轉獅門娛樂天地

《玩轉獅門娛樂天地》（英文：The Beauty Of Hengqin）係香港電視廣播有限公司嘅遊戲節目，由林盛斌、區永權、周志康做主持，喺2019年7月28號到8月4號香港時間逢禮拜日21:30到22:30喺翡翠台播。節目喺珠海橫琴獅門娛樂天地拍，會有一大班藝員（包括周志康、吳若希、何浩文、蔚雨芯、黃美棋、林秀怡、丁子朗、謝東閔、劉子碩、杜穎珊、郭子豪、譚嘉儀、林穎彤、劉芷希）玩遊戲。
玩轉腦朋友

《玩轉腦朋友》（粵拼：waan2 zyun3 nou5 pang4 jau5，英文：Inside Out）係一套由和路迪士尼公司喺2015年製作同發行嘅動畫戲電影，喺美國喺2015年6月19號上畫。故仔講主角腦入面五個情緒嘅人格化角色：阿樂、阿愁、阿燥、阿憎、阿驚。
玩轉腦朋友2

《玩轉腦朋友2》（英文：Inside Out 2）係2024年嘅迪士尼彼思3D動畫戲。呢套戲係《玩轉腦朋友》嘅續集，將會喺2024年6月14號喺美國上映，同年7月11號喺香港上映。故仔繼續講主角腦入面幾個情緒嘅人格化角色。
玩轉身前事

《玩轉身前事》（英文：The Bucket List）係一套2007年嘅美國電影，由積尼高遜、摩根費曼主演，洛雷納執導，電影背景講兩位末期癌病人點樣過人生最後嘅日子。
玩轉英語

《玩轉英語》（Game On）係香港MakerVille製作嘅兒童節目，總共有兩季。節目透過唔同嘅形式遊戲，教小朋友學英文。
第一季節目由2020年3月22號到4月26號同埋11月1號到2021年3月14號逢禮拜日喺17:30–18:00喺ViuTV播。固定主持係香港恒生大學英文學系高級講師鍾可盈博士（Holly）同李子駿（Jackson），同埋再搭配一位女主持。由第1至12集，女主持由沈殷怡（Shirley）或者黃可盈（Flavia）嚟做。由第13集起，換入樊沛珈（阿Gi）做女主持，代替沈殷怡。
第二季節目由2021年3月21號到2022年7月3號同一時段播，主持得返鍾可盈博士同黃可盈。

暫停播映事件
本嚟根據ViuTV喺2020年4月公佈嘅未來節目表，呢個節目起碼去到5月底都仍然播緊，但實際上播完4月26號嗰集後就話係最後一集，令呢個節目一度做咗ViuTV最短命嘅自製兒童節目（6集）。臨時決定暫停播映嘅原因，係通訊事務管理局喺4月20號宣佈批准香港電視娛樂提出嘅要求，由5月1號到10月31號期間，暫時豁免本地免費中文電視頻道播放本地製作兒童節目。
受呢單嘢影響嘅，重有逢禮拜一到五兒童節目《快樂童盟》，同埋原定5月16號首播（接檔《家有寵兒》，逢禮拜六播）嘅全新自製兒童節目《私家補補》，一樣畀外購動畫取代咗。
隨住豁免期完結，呢個節目由11月1號開始繼續播返。

節目調動
2020年4月12號：由於直播《2020 許冠傑同舟共濟 Online Concert》，所以延遲到4月13號（復活節禮拜一）09:00-09:30播。
2021年7月25號、8月1號：由於播《東奧2020 - 午間直擊》，所以改到14:30-15:00播。
2021年12月26號：由於直播《草蜢．愛的禮物．A Present》，所以改到15:00-15:30播。
玩轉香港日與夜

《玩轉香港日與夜》（英文：Hong Kong Round The Clock）係香港電視廣播有限公司嘅資訊節目，每集由唔同藝員主持。呢個節目由2017年3月18號開始香港時間逢禮拜六夜晚20:00-20:30喺翡翠台播出。呢個節目介紹香港各區嘅景點。

爭議
節目第1集介紹西營盤一間臺灣餐館，但將舖頭入面嘅青天白日滿地紅旗擺設同制服打格仔，畀人質疑係自我審查。
生命線

生命線係掌相入面嘅其中一條掌紋，喺手指公同食指之間畫落手板嘅半圓弧線，主要係代表條命有幾長，健康好唔好。生命線如果夠明顯，又長又深又直，就為之好嘢，相反如果短、有斷位、淺色、分叉多，都係無咁好。
生在蘇州、食在廣州、着在杭州、死在汀州

亦可以撳「生在蘇州、食在廣州、着在杭州、死在汀州」跳去維基辭典。
生命麪包

生命麪包（英文：Life Bread，又寫做生命麵包）係香港嘉頓出嘅切片方包牌子，1960年開始出產，特點係添加咗額外嘅營養。

史
1960年代，嘉頓事頭張子芳見到香港好多市民缺乏營養，就請咗專家去研發一種添加咗維他命同礦物質嘅方包，希望食咗嘅人嘅生命可以更加健康，所以就叫佢做「生命麪包」。1970年代，香港發生過幾次重大天災，政府都用咗生命麪包做主要嘅賑災嘢食。

相關事件
2019年香港反修例運動入面，喺香港理工大學爆發過衝突，大學出面畀警方重重包圍，入面就有唔少抗爭者留守。有警察就串班抗爭者，話佢哋只可以食冰凍嘅「生命麪包」，自己收工就可以去深圳幫襯海底撈打甂爐同飲啤酒，又話「生命麪包」通常係基層、拾荒者、老人家食，係好可憐嘅事。呢啲言論引起好多香港人好嬲，更有網民發起食「生命麪包」去撐留守理大嘅人。
生命表

喺精算學同人口學入面，生命表（life table；又叫死亡表或者精算表）係一種表，一幅生命表會顯示一個個年齡，仲會同每個年齡講明嗰個年齡嘅人喺下一個生日之前死亡嘅機率係幾多。換句話講，生命表代表咗啲人嘅生存情況。 佢哋亦可以解釋為測量人口長壽嘅長期數學方法。
呢種表格係由包括Graunt、Reed and Merrell、Keyfitz 同 Greville在內嘅人口學家發明嘅。
生啤

生啤（Draught beer）係種啤酒，直接由發酵嘅桶攞出嚟，唔經入樽入罐。
生地慶充

生地慶充（1998年4月2號—）係日本足球員，司職中場，效力過FC東京。
紹興話

紹興話係紹興人講嘅話，係吳語嘅一種方言，屬於太湖片區臨紹小片。
紹興酒

紹興酒（粵拼：siu6 hing1 zau2 ），或者叫紹酒，係發源自中國浙江紹興嘅一種黃酒，廣泛用喺唔少中國菜式入面，譬如東坡肉、醉雞噉。
紹菜

紹菜（粵拼：siu6 coi3；學名：Brassica rapa pekinensis／Brassica campestris pekinensis／Brassica pekinensis），又叫黃芽白（wong4 ngaa4 baak6）或大白菜（daai6 baak6 coi3）、津白，古代嗰時嗌菘（sung1)。；係十字花科蕓薹屬嘅一種1~2年生嘅草本植物，原產地喺中國，而家喺東亞地區可以搵到。黃芽白喺中國菜入面成日用到。佢同竹筍、榨菜同大豆一齊係中國四種世界第一蔬菜。

形態
紹菜嘅根系比較發達，而且一生就好大而葉有外葉同波葉，其中外葉係綠色，有部分貼住地；而波葉係乳黃或白色。

栽培
中國人種黃芽白已經有六千幾年。喺西安新石器時代半坡遺址入面出土嘅一個陶罐入面發現有黃芽白嘅籽，有6000幾年歷史。明朝人李時珍嘅《本草綱目》就咁講：「菘性凌冬晚凋，四時常見，有松之操，故曰菘。今俗之白菜，其色清白。」
明朝以前大白菜係喺江南一帶種植，到清朝康熙年間先至喺北方廣泛栽培。北方人好鍾意食大白菜，每逢冬季會成日儲大白菜過冬。有時重往往儲成幾百斤。
期間大白菜重傳到韓國成為日後泡菜嘅原材料。

品種
紹菜嘅品種比較多，有結波同半結波、花心同散葉四種。而結波重可以細分成直筒、高樁同矮樁三種。
紹興

紹興（興讀輕，粵音：siu6 hing1；吳語：Zau Shin；普通話拼音：Shàoxīng）喺中國浙江，家下係地級市，叫紹興市。
紹萊

紹萊（法文：Cholet）係法國盧華爾河區曼恩-盧華爾一個城鎮，面積約莫有87.47平方公里，人口約莫有5萬人。
紹聖

紹聖係北宋皇帝趙煦嘅第二個年號，相當於公元1094年到1098年，前後總共5年。
紹萊籃球會

紹萊籃球會（英文：Cholet Basket）係法國紹萊嘅職業籃球球會，依家打緊法國籃球甲級聯賽。
石橋公園站

石橋公園站（英文：Stonebridge Park station）係英國倫敦地下鐵必嘉老綫嘅車站，屬第3收費區，喺大倫敦布倫特區。
石槎路

石槎路（粵拼：sek6 caa4 lou6）係中國廣東廣州嘅一條主幹道，喺白雲區入面，成條馬路係南北走向。南邊從西槎路同埋德康路嘅交界開始，一直向北去到石沙路同石桂路交界嘅小坪立交嗰頭。

名
呢條馬路係因為連接石井同槎頭先至改成噉嘅名。但而家嘅石槎路冇直接連到槎頭，而係經一小段西槎路連去槎頭嗰頭。

史
其實好耐之前根本就冇呢條馬路嘅。直到2003年12月9號，嗰時廣州市政府話要整通幾條斷頭路嘅工程，先至開始喐手起呢條馬路出嚟。而呢條馬路喺2004年6月正式起好咗重通埋車。

概要
全長3公里，闊30米，雙向6車道。
石橋直希

石橋直希（1981年5月14號—）係日本足球員，司職中場，效力過橫濱FC，鳥棲砂岩，及ALO'S北陸。
石樓縣

石樓係中國山西呂梁一個縣，總面積1736平方公里，人口11萬。
石榴車站

石榴車站係臺灣鐵路公司縱貫線南段嘅一個鐵路車站。
石橋牌

石橋牌（粵拼：sek6 kiu4 paai2，日文：株式会社ブリヂストン）係日本最大嘅車呔製造商。呢間公司由石橋正二郎喺1931年創立。
秀珍菇

秀珍菇（粵拼：sau3 zan1 gu1；學名：Pleurotus sajor-caju）係側耳科側耳屬嘅真菌兼食用菇，多數用嚟做小炒。
秀茂坪

秀茂坪（Sau Mau Ping）位於香港新九龍東邊，行政上屬於觀塘區，裏面大部份人都係住響公共屋邨。其中秀茂坪邨更係家傳戶曉嘅屋邨。秀茂坪原名蘇茅萍，因發音相近嘅關係，一度被人稱為掃墓坪，二次大戰時亦曾經係死人埋葬嘅地方。戰後由於九龍人口增加，港府喺五六十年代喺呢度起徙置區。因為呢度要住人，叫掃墓坪實在唔吉利，咁就改名做秀茂坪。後尾徙置區再經過規劃就慢慢變成秀茂坪邨，成條邨有差唔多四十四幢樓。
舊時嘅秀茂坪全部都係十幾層高嘅公屋大廈，到咗2000年代，條邨因為老化而要重建，人口一度下跌。重建之後，秀茂坪唔單止有原來嘅秀茂坪邨，重新起咗寶達邨、曉麗苑等公共屋邨同埋居屋，附近亦有秀茂坪警署同埋基督教聯合醫院。
秀茂坪交通安全城

秀茂坪交通安全城（英文：Sau Mau Ping Road Safety Town）係香港交通安全城之一，喺九龍觀塘秀茂坪秀明道五十六號。行政上歸觀塘區。
秀茂坪天主教小學

秀茂坪天主教小學（英文：Sau Mau Ping Cathotic Primary School ）係香港一間津貼小學，係天主教香港教區屬下小學，隸屬觀塘耶穌復活堂堂區。呢間學校喺1971年成立，2001年由舊秀茂坪邨搬去寶達邨依家嘅地址。

歷史
呢間學校喺1971年創立，一開始剩係得上午校，去到1973年先有下午校 。
1996年嗰陣，同邨嘅天主教潔心學校及浸信宣道會明基小學因為要重建而結束，另外宣基學校亦都要暫停辦學兩年，呢間學校於是接收嗰啲學校所有未畢業嘅學生 。
呢間學校原本嘅校舍受到秀茂坪邨整體重建計劃嘅影響，要喺2003年拆卸。所以呢間學校喺2000年申請搬校舍，最後批准咗搬去同區寶達邨嘅新校舍 。喺2001年9月，呢間學校正式搬入去新嘅校舍，仲將上、下午校合併做全日制。

班級
依家呢間學校由小學一年級至小學六年級，每級開5班，總共有30班 。

秀茂坪邨舊校舍
舊校址喺前秀茂坪邨第25座隔籬，係邨入面11座標準的「火柴盒」小學其中一間。嗰個校舍計埋地下總共有6層，總共有24間課室同埋特別室。
隨住秀茂坪邨重建同埋新校舍起好，舊校舍已經喺2001年騰空，2003年拆咗。舊址喺2009年完成重建，依家係秀茂坪南邨秀好樓。

寶達邨新校舍
新嘅校舍喺寶達邨嘅達康樓及達富樓附近，係一座早期型設計嘅小學千禧校舍，佔地大約6,200平方米。校舍係綑綁喺寶達邨一期工程合約入面，由金門建築承建，最後喺2001年5月完工。
新嘅校舍總共有30個課室、1個禮堂同埋3個操場。另外仲有圖書館、創科學習中心、生態學習中心、英語室、視覺藝術室、音樂室等等。
呢間學校係區議會選舉中寶達選區嘅指定投票站。

事件
2010年5月27號，一個姓陸嘅婦人因為佢讀呢間學校嘅女，喺嗰個學期嘅操行被人下調到C級，喺要求見校長但係被拒絕之後，衝上呢間學校7樓天台嗰度企圖跳樓自殺，最後喺教師制止下返番安全位置同埋送院檢查 。
2012年11月30號，呢間學校一個女教師喺帶學生參觀香港科學館期間，被館外濕滑嘅渠蓋跣親，整親背脊，事後復唔到工。差唔多五年之後，呢間學校入稟控告康樂及文化事務署，就呢件事索償209萬元 。
秀英區

秀英區（粵拼：sau3 jing1 keoi1），簡稱秀英（sau3 jing1），係中國海南海口一區，面積512平方公里，人口25萬。
秀茂坪公共圖書館

秀茂坪公共圖書館（英文：Sau Mau Ping Public Library）係香港一間公共圖書館，喺秀茂坪邨秀明樓104-109號，並於2021年7月23號搬到去秀潤樓地下高層。
秀田

秀田（粵拼：sau3 tin4）係中國廣東韶關一自然村，喺新豐縣馬頭鎮東南邊4km嘅位。佢亦係韶關新豐嘅美麗鄉村地區之一。
個村以400年嘅秀田古樹景區做核心而高出嘅大片靚田園而搞出嘅靚景，連埋碧綠嘅山而畫出古樹、田園同山嘅鄉村畫卷。早期佢係嘅貧困村莊，後嚟喺2013年實行舊房改造工程後，個村亦演變成美麗鄉村之一。

爆發山火
2021年1月4號15:30（UTC+8），本村山上爆發山火，過火面積約50畝。而消防部隊收到料後即刻出動，事發四個鐘頭後，火勢得到有效控制兼淋熄，事故冇造成人員傷亡。
秀田古樹

秀田古樹（粵拼：sau3 tin4 gu2 syu6）係中國廣東韶關一公園同旅遊景區，喺新豐縣馬頭鎮東南邊4.3km嘅秀田村入面。
呢個景區雖然好隱蔽，但唔講都冇人知嘅係，公園入面種咗兩樖重陽木，嗰兩樖樹咁啱因爲種咗超過四個半世紀而出名。喺秀田村當地成日當佢做神樹，係因為喺大明嘉靖年間，秀田黃氏嘅華公喺經過秀田村黃田心時發現個地方山水好正兼氣候啱嗮人而定居喺度養鴨，點知有日出街時有兩位邋遢乞丐上門乞食。華公見到咁陰功而即刻劏鴨畀佢哋食重將自己嘅床借畀佢哋留宿。華公喺第二日朝頭早醒時發現兩位乞丐走咗佬，淨見到天上飛咗擔住重陽木籽過嚟嘅白鶴，將重陽木種咗喺田入面，過咗機年生成兩樖大樹，而且每年春天發現好多白鶴飛埋樖大樹入面唞涼。所以當地啲人又嗌佢做「鶴樹」。
個地方曾經喺2013～2015年由廣東省委辦喺韶關新豐地區搞鄉村扶貧工作時，出錢將佢搞成間公園兼景區。
秀英

秀英（英文：SooYoung，韓文：수영，原名：최수영，漢字：崔秀榮，1990年2月10號—）係韓日雙籍女歌手、演員同主持人，女子組合少女時代成員。2000年喺首爾被經紀公司SM Entertainment發掘，入咗SM Entertainment做練習生，2002年離開公司自己去日本參加選秀試鏡會，成功攞到韓國組優勝，同同場試鏡會嘅日本組優勝者一齊組成雙人女子團體Routeφ出道，2003年Routeφ解散，秀英重新返到SM Entertainment做練習生。2007年以女子組合少女時代出道，擔任副領舞同副rapper。另外因為秀英曾經喺日本出道，所以日文好好。
笑般若

笑般若（日文：笑般若、笑い般若（わらいはんにゃ））係日本江戶時代浮世繪之中見到——傳説中，係長野縣嘅妖怪。
笑話

笑話就係通過講、做或者寫啲嘢而產生幽默嘅感覺。令受眾覺得好笑。
笑說想

《笑說想》係香港歌手古巨基嘅音樂專輯，喺1995年1月推出。
笛卡兒坐標系統

笛卡兒坐標系統（英文：Cartesian coordinate system），又叫直角坐標系統，係種正交坐標系統，由笛卡兒發明。坐標系統各有一條垂直（通常叫軸）同水平（通常叫軸）嘅數軸，兩條數軸交匯嗰點(0,0)叫原點。
笛卡兒積

笛卡兒積係一種集合之間嘅運算，又叫做直積。
我哋可以用一個表嚟表示笛卡兒積 ，當中  同  分別係行同埋列，如果  嘅話，第  行  列嗰一格就係填二元有序對  喇。

定義
設X同Y係兩個集合，噉X同Y嘅笛卡兒積就係：
或者講，兩個集合嘅笛卡兒積包括咗所有滿足下列條件嘅二元有序對：呢啲有序對當中每一個嘅第一個對象屬于第一個集合，而第二個對象屬于第二個集合。
當嘅時候，嚴格嚟講  同  唔相等，但係佢哋之間有自然嘅一一對應：。
當嘅時候，可以將  簡寫成。

實例
用R表示實數集，則R2表示所有嘅實二元數對，亦可以直觀噉認為表示成個笛卡兒坐標平面。
笑點

笑點（punch line）係指一個笑話最尾用嚟令聽嘅人大笑嗰一橛。
笑裏藏刀

笑裏藏刀，三十六計之一，為第十計，歸入敵戰計。做法為假意向敵方扮到好有善意，等敵方鬆懈，暗啞底準備打佢。
原文為「信而安之、陰而圖之。備而後動、勿使有變。剛中柔外也。」
笙

笙係中國嘅一種吹管樂器，靠佢每枝根嘅簧片發音，吹吸都可以發音。
笛

笛係一種管樂器。有啲笛係打橫吹（好似長笛），有啲呢就係打直吹（好似牧童笛）。唔同地方有唔同嘅笛，佢嘅特點就係冇簧片。
硬地轆波

硬地轆波（粵拼：ngaang6 dei6 luk1 bo1；英文：Bocce），又叫地板轆波，係種球類運動，喺硬地上面玩，玩法主要係玩家輪流轆波，最後最近目標波就贏。
硬奇幻

硬奇幻（hard fantasy）係指作者好落力想個虛構世界「可理解度高」嘅奇幻作品：一個硬奇幻作品嘅作者會嘗試喺做世界創建嗰陣令個世界有理可循，會對個故仔世界嘅物理法則作出詳細嘅解釋，而且務求做到故仔世界嘅物理法則有內部一致性。可以睇埋硬科幻。
硬碟

硬碟硬碟內部，可以明顯睇到硬碟碟片同磁頭。研發日期1956年9月4日研發者IBM嘅Rey Johnson連接介面連接到底板透過:
ATA（中文：高技術配置）（IDE）
SATA（中文：SATA）（序列ATA）
SCSI（中文：小型计算机系统接口）
序列式SCSI（中文：串列SCSI）
網狀通道（中文：光纤通道）
硬碟（英文：Hard Disk Drive，簡稱HDD），中國大陸叫硬盤，係一種主要嘅電腦硬件，用硬嘅碟型磁片嚟做儲存嘅非揮發性記憶體儲存裝置。佢喺平嘅磁性表面儲存同檢索數字數據，資料通過離磁性表面好近嘅磁頭，由電磁流嚟改變極性方式被電磁流寫到磁碟上面。
硬度

硬度，喺材料科學度係指「固體材料抗拒永久形變嘅特性」。材料局部抵抗硬物壓入佢表面嘅能力叫做硬度。固體對外界物體入侵嘅局部抵抗能力，係比較各種材料軟硬嘅指標。由於規定咗唔同嘅測試方法，所以有唔同嘅硬度標準。各種硬度標準嘅力學含義唔同，相互之間唔可以直接換算，但可以通過試驗來對比。
硬毛葶藶

硬毛葶藶（學名：Draba hirta）係十字花科葶藶屬下嘅一個種。
硬皮快勞

硬皮快勞又叫硬皮文件夾，係寫字樓常見嘅文儀用品，用嚟保存打窿嘅文件。
美國革命

美國革命係指1765年到1783年期間，北美十三殖民地脫離大英帝國獨立建美利堅合眾國嘅革命運動。
美國食品藥品監督管理局

美國食品藥品監督管理局（英文：Food and Drug Administration，縮寫FDA），係美國聯邦政府旗下嘅行政機構，1906年成立，監督食品同藥品安全，總部響馬利蘭州蒙哥馬利。